gl gl es gl gl gl it en gl gl gl gl gl en gl it pt gl gl gl es pt en es pt fr es pt gl gl gl en gl gl gl gl gl gl gl gl ca gl id gl es gl gl gl gl gl en gl gl gl gl gl gl gl gl gl gl en gl en gl gl gl gl it nl en gl gl gl gl gl gl gl gl gl gl gl gl gl gl gl gl gl es gl gl gl gl gl es gl gl gl gl gl en gl gl gl gl gl en gl es gl es es en en es gl gl gl en gl gl gl en en gl gl gl en gl
A Xunta posibilitará un certificado dixital para os cidadáns que se vacinen contra o Covid
Será a partir da primeira quincena de abril e poderá ser validado a través da súa sede electrónica.
30 de Marzo de 2021
Unha imaxe da intervención do conselleiro de Sanidade na rolda de prensa celebrada tras o Comité Clínico deste martes.
A partir da primeira quincena de abril a Xunta vai posibilitar aos cidadáns que se vacinen acceder a un certificado dixital que poderá ser validado a través da súa sede electrónica. Así o vén de indicar o conselleiro de Sanidade, Julio García Comesaña, está mañá na rolda de prensa da que daba conta dos acordos do comité clínico deste martes.
Así, cada vez que se realice a administración dunha vacina, ou se produza un resultado negativo dunha PCR, ou teña lugar unha recuperación recente da infección, será posible xerar un documento asinado dixitalmente que se almacenará na historia clínica. Estes certificados terán un código QR que servirá para validar que están emitidos pola Consellería de Sanidade. Esta comprobación poderase realizar na sede electrónica da Xunta.
Segundo informou García Comesaña, a Comisión Europea presentou, o 17 de marzo, un proxecto lexislativo para a emisión dun Certificado Verde Dixital cos mesmos criterios para todos os países da UE. O seu principal obxectivo é impulsar a mobilidade entre os países da UE durante a vixencia da pandemia. Trátase dun conxunto de certificados que emitirán os estados membros de ter recibido a vacinación; ter dado negativo en covid; e terse recuperado recente da infección. Deben poderse emitir en formato dixital e en papel, incluír un código QR para garantir a súa autenticidade, estar impresos no idioma ou idiomas do estado emisor e en inglés, e distribuírse de xeito gratuíto.
Tal e como explicou o conselleiro, os prazos da posta en marcha do Certificado Verde Dixital sitúan ao mes de xuño como data na que se poderán emitir en España. Será un traballo conxunto entre o Ministerio de Sanidade e todas as comunidades autónomas.
Accesible dende PassCovid, É-Saúde e SergasMóbil
García Comesaña subliñou que, ata que non sexa posible emitir estes certificados europeos, a Xunta de Galicia porá a disposición da cidadanía, de forma progresiva durante o mes de abril, cada un destes certificados, empezando polo de vacinación e continuando despois polo de probas negativas e recuperación da infección. Terán un contido similar ao proposto pola Unión Europea, e, cando exista a posibilidade técnica de substituílos polo Certificado Verde Dixital, farase de xeito inmediato. Así, estaremos preparando, aseguraba o conselleiro, todas as plataformas e circuítos para dar o salto dunha forma máis doada e eficaz.
O certificado distribuirase polas mesmas canles que despois se utilizarán para distribuír o Certificado Dixital Verde. En formato dixital, serán accesibles dende PassCovid, É-Saúde e SergasMóbil. Para a súa entrega en formato impreso, poderase acceder a eles dende a historia clínica electrónica e habilitarase un acceso nos sistemas de información para que, tamén, poidan imprimilo as áreas administrativas.
Na rolda de prensa posterior ao comité, o conselleiro insistiu, tamén, na importancia de seguir avanzando no proceso de vacinación, e a tal efecto reclamou máis vacinas. Tamén subliñou que a Xunta de Galicia vacinará todos os días desta Semana Santa.
Igualmente destacou que o cribado nos aeroportos galegos, que xa estaba a realizar no da Coruña, comeza hoxe no de Vigo e de Santiago. Esta medida complementa ao Rexistro galego de viaxeiros que, dende o seu inicio, xa ten máis de 683.000 inscricións.
Test de antíxenos no aeroporto de Santiago.
A directora xeral de Saúde Pública, Carmen Durán Parrondo, sinalou que Galicia está na actualidade nunha situación de estabilidade no que atinxe aos datos epidemiolóxicos, cunha incidencia a 7 días de 31 casos (media de España de 80) e a 14 días de 70 (media de España de 149).
A taxa de positividade sitúase no 2,73%. Tamén destacou que o número de concellos sen declarar ningún caso covid nos últimos 14 días foi de 140, e de 180 concellos nos últimos sete días sen ningún caso declarado.
Pola súa parte, o xerente do Sergas, José Flores Arias, sinalou que a porcentaxe de ocupación nas unidades de críticos sitúase no 5,24%, cunha baixada do 37,5%, e a ocupación nas camas de hospitalización é do 2,39%, cunha baixada do 10,5%, o cal permite un optimismo contido, -sinalou-.
O membro do comité clínico, o doutor Vázquez Lima, remarcou a situación de estabilidade, e agradeceu o comportamento daqueles cidadáns que cumpren coas normas. Tamén pediu que se fomenten as actividades ao aire libre e fuxir dos espazos pechados.
certificado conselleiro covid dixital sanidade
30 de Marzo de 2021
En Valdeorras, a vacinación da 4ª dose do Covid comeza nas residencias de Asfaval e Fátima, no Barco
26 de Setembro de 2022
A 4º dose contra o Covid para maiores de 80 anos administrarase nos puntos de vacinación masiva, pero tamén nos centros de saúde
20 de Setembro de 2022
A 4º dose da vacina contra o Covid comezará a administrarse en Galicia a partir do 26 de setembro
14 de Setembro de 2022
Os maiores de Río aprenden a manexar as ferramentas dixitais no marco da Mobile Week Ourense
11 de Setembro de 2022
Sae á luz a superficie completa do hórreo romano de Proendos (Sober)
3 de Outubro de 2022
A barquense Conchi Prada, campioa en Máster 3 da Carreira 10K do Maratón Atlántica Coruña
3 de Outubro de 2022
Ricardo Vázquez (Club Adas), campión galego de maratón
3 de Outubro de 2022
Parada de Sil amosa algúns dos seus tesouros aos sendeiristas
3 de Outubro de 2022
Ramiro Fernández, veciño de Pradomao (Parada de Sil), cumpre 100 anos
2 de Outubro de 2022
A empresa con sede en Valdeorras SPEDION aposta pola dixitalización no sector do transporte
8 de Xullo de 2020
Un local barquense únese ás asociacións de salas de concertos estatais para solicitar medidas mentres dure o cese de actividade
23 de Marzo de 2020
As ocas, de paseo polo casco vello do Barco
23 de Decembro de 2019
A provincia de Ourense ten 204 pacientes ingresados por coronavirus, 20 deles no Hospital de Valdeorras
16 de Abril de 2020
O desfile do Domingo Gordo en Viana do Bolo, en fotos
24 de Febreiro de 2020
Find us on Facebook
SUBSCRÍBETE AO XORNAL O SIL
© Copyright 2022, Todos los derechos reservados
Back to top button
Usamos cookies no noso sitio web para proporcionarlle a experiencia máis relevante lembrando as súas preferencias e repetindo visitas. Ao facer clic en "Aceptar", acepta o uso de TODAS as cookies.
Visión xeral da privacidade
Este sitio web usa cookies para mellorar a súa experiencia ao navegar polo sitio web. Destas cookies, as cookies que se clasifican como necesarias almacénanse no seu navegador, xa que son esenciais para o funcionamento das funcionalidades básicas do sitio web. Tamén empregamos cookies de terceiros que nos axudan a analizar e comprender como usa este sitio web. Estas cookies gardaranse no seu navegador só co seu consentimento. Tamén ten a opción de optar por non recibir estas cookies. Pero a desactivación dalgunhas destas cookies pode afectar a súa experiencia de navegación.
As cookies necesarias son absolutamente esenciais para que o sitio web funcione correctamente. Esta categoría só inclúe cookies que garanten as funcionalidades básicas e as funcións de seguridade do sitio web. Estas cookies non almacenan ningunha información persoal.